Kuvšinovo

Kuvšinovo () om Venäman lidn da lidnankund Tverin agjan keskuzpalan päivlaskmas. Se om Kuvšinovon ümbrikon (edel vn 2023 semendkud — rajonan) administrativine keskuz da pala.

 Istorii 
Vanh Kamennoje (Kamenskoje)-külä mainitase ezmäižen kerdan rahvahanlugemižen aigkirjas vl 1624.

Nügüdläižen eländpunktan aluz om pandud vl 1910 Kuvšinovo-raudtestancijha jonol Toržokaspäi, bumagfabrikan pidajiden kanzannimen mödhe. Vl 1938 ühtištadihe raudtestancijan žilod Kamennoje-radnikžilonke da anttihe lidnan statusad ühthiženke Kuvšinovo-nimenke.

Kuvšinovo šingotase Kamennojen bumagkartonan fabrikalKamennojen bumagkartonan fabrik sftgroup.ru-saital.  (kartonpakuitez), mugažo leibäntegim i maidtegim ratas.

 Geografijan andmused 
Lidn sijadase ümbrikon keskuzpalas, Valdai-ülüden päivnouzmas, Osuganjogen molembil randoil ( 167 km pitte, Tverc-jogen oiged ližajogi, Volgan bassein), 230 m ü.m.t. keskmäižel korktusel.

Matkad Tverihesai om 120 km päivnouzmha avtotedme. Lähembaine lidn om Toržok 50 km päivnouzmha raudtel vai avtol. Ühtennimine Kuvšinovo-raudtestancii sijadase «Toržok — Soblago»-raudtekeskustal.

 Tobmuz 
Kuvšinovo oli lidnankundan üks'jäižeks eländpunktaks.

Lidnankundan pämez' oli Deputatoiden nevondkundan ezimez'. Ol'ga Dančenko radoi nevondkundan ezimehen vn 2014 sügüz'kuspäi. Lidnan Administracijan pämez' oli Svetlana Bobrova vn 2018 tal'vkuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 10 007 ristitud, rajonan kaks' koumandest, vn 2021 — 9 262 ristitud. Kaik 9 161 eläjad oli lidnas vl 2017. Kaikiš suremb lidnan ristitišt oli 13 549 eläjad vl 1959.

Rahvahad (enamba 0,4 % vl 2021): venälaižed — 90,3 %, tadžikalaižed — 1,1 %, armenijalaižed — 0,4 %, ukrainalaižed — 0,4 %, uzbekad — 0,4 %, toižed rahvahad — 1,9 %, rahvahuden ozutandata — 5,5 %.

Ortodoksižen hristanuskondan kaks' pušt pühäpertidKuvšinovo-lidnan pühäpertid sobory.ru-saital.  oma avaitud lidnas: ph. Amvrosii Optinalaižen jumalanpert i ph. German Aläskalaižen časoun'. Koumanz' puine pühäpert' oli Eläban Eziauguižen Stroican jumalanpert', paloi lophu vl 1962.

Lapsiden opendusen aluzkundad oma päivkodid, keskškol. Kuvšinovon kolledžKuvšinovon kolledžan sait (kuvshino-kolledzh.edusite.ru).  (edel 2012. vot Kamennojen cellülozbumagaine tehnikum) om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnan tobmuden aluzkundoiden oficialine sait (gorod-kuvshinovo.ru).  (+avtomatine känduz anglijan i saksan kelihe)
 Lidnankund Kuvšinovon ümbrikon tobmuden saital (kuvshinovoadm.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Tverin agjan lidnad
*